Nr. \_\_\_\_\_\_ Prot. Tiranë më \_\_\_/\_\_\_ 2017

**LËNDA:** Njoftim për shpallje konkursi publik.

**DREJTUAR: AGJENCISË SË PROKURIMIT PUBLIK**

**TIRANË**

Universiteti Politeknik i Tiranës, shpall konkursin publik për “Kryesekretare Mësimore” pranë Fakultetit të Teknologjisë së Informacionit, si më poshtë:

**I. KANDIDATËT PËR KRYESEKRETARE MËSIMORE DUHET TË PLOTËSOJNË KËTO KRITERE:**

1. Të ketë arsim të lartë, së paku në nivelin “Master i shkencave” në njërën prej fushave të drejtësisë, gjuhë-letërsisë, shkencave sociale, ekonomisë, informatikës;
2. Përvojë pune së paku tre vjet në këto fusha; përbën avantazh përvoja e punës në sisteme kompjuterike të administrimit dhe përpunimit të të dhënave personale;
3. Të ketë notë mesatare të studimeve universitare mbi 7.00 (shtatë);
4. Të zotërojë një gjuhë të huaj të Komunitetit Evropian.

**II. KUSHTET QË DUHET TË PLOTËSOJË KANDIDATI PËR KRYESEKRETARE MËSIMORE**

Nuk mund të kandidojnë për “Kryesekretare Mësimore” në Fakultetin e Teknologjisë së Informacionit, UPT, kandidatët që:

1. Janë në ndjekje penale dhe ndaj tyre është dhënë masë e sigurimit personal;
2. Janë dënuar për vepra penale me vendim gjyqësor të formës së prerë;
3. Janë të dënuar me parë për vepra penale;
4. Ndaj tyre është dhënë masë disiplinore.

**III. DOKUMENTACIONI DHE AFATI I DORËZIMIT**

Kandidatët që aplikojnë duhet të dorëzojnë dokumentet si më poshtë:

1. Kërkesë me shkrim për aplikim;
2. Jetëshkrimin (CV) sipas formatit standard;
3. Fotokopje të pasaportës ose kartës së identitetit;
4. Diplomën e studimeve universitare dhe listën e notave të noterizuar.
5. Fotokopje të librezës së punës të noterizuar;
6. Vetëdeklarimin e gjendjes gjyqësore;
7. Vërtetim të gjendjes shëndetsore;
8. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin e paraqitur;
9. Dëshminë e gjuhës së huaj të noterizuar.

Të gjithë kandidatët duhet të paraqesin brenda datës **15.09.2017** pranë Drejtorisë së Burimeve Njerëzore në Rektoratin e Universitetit Politeknik të Tiranës dokumentacionin e sipërcituar.

Rektori

**Prof. Dr. Andrea MALIQARI**